b'\n_START_ARTICLE_\nLikijci\n_START_PARAGRAPH_\nLikijci so bili anatolsko ljudstvo, ki je \xc5\xbeivelo v Likiji.\n_START_SECTION_\nZgodovinski zapisi\n_START_PARAGRAPH_\nPo Herodotu so bili Likijci priseljenci s Krete in prista\xc5\xa1i Minosovega brata Sarpedona.  Minos jih je zaradi spora z bratom zaradi de\xc4\x8dka Mileta, v katerega sta bila oba zaljubljena, izgnal. Naselili so se na ozemlju v Anatoliji, ki je pripadalo Solimojem (Milijanci). _NEWLINE_Likijci so bili prvotno znani kot Termili, potem pa so se po Pandionovem sinu Likusu preimenovali v Likijce. Njihovi obi\xc4\x8daji so bili zmes kretskih in karijskih obi\xc4\x8dajev. Herodot omenja tudi neobi\xc4\x8dajno navado, da so se poimenovali po svojih materah in ne po o\xc4\x8detih. _NEWLINE_Strabon omenja "trojanske Likijce" in domneva, da niso istovetni s Termili, ki jih je omenjal Herodot.\n_START_SECTION_\nArheologija\n_START_PARAGRAPH_\nV 50. letih 20. stoletja sta P. Demargne in H. Metzger pikolovsko natan\xc4\x8dno raziskala Ksantos v Likiji, vklju\xc4\x8dno z njegovo  akropolo. Metzger je poro\xc4\x8dal o odkritju lon\xc4\x8denine iz 8. stoletja pr. n. \xc5\xa1t.  J.M. Cook je zaklju\xc4\x8dil, da najdbe predstavljajo najzgodnej\xc5\xa1o obliko materialne kulture v Likiji, ki v prazgodovinskem obdobju ni bila naseljena. Likijci bi lahko bili nomadi, ki so se v Likiji naselili v 8. stoletju pr. n. \xc5\xa1t.'